پرم کرائی

روس اک وفاق اے تے 1 مارچ 2008ء توں اسدیاں 83 وفاقی اکائیاں نیں ۔ 1993ء چ اسدے وفاقی علاقےآں دی گنتی 89 سی ، پر 2008ء چ ایہہ گھٹ کے 83 ہوگئی ، اسدی وجہ مختلف علاقآں نوں ملا کے نویں علاقے بنانا اے ۔
کرائی روس دے اوہناں علاقےآں نوں آکھیا جاندا اے ، جہڑے کسے نا کسے ویلے چ روسی سلطنت یاں روس دے سرحدی  علاقے رہے سن یاں ایس ویلے سرحدی علاقے نیں ، اس ویلے روس دیاں 83 وفاقی اکائیاں چوں 6 کرائیاں نیں ۔  کرائی دا گورنر وفاق نامزد کردا اے تے پارلیمنٹ دا انتخاب مقامی طور اتے ہندا اے 
پرم کرائی روس دیاں  9واں کرائیاں چوں اک کرائی اے  ، اسدا  راجگڑھ پرم شہر اے ۔  ایہہ کرائی  پہلی دسمبر 2005ء نوں  ،  **پرم اوبلاست** تے **کومی پرمیاک خودمختار اوکروگ** دے مدغم بارے 2004ء چ ہون آلے ریفرینڈم دے نتیجے چ وجود چ آئی ۔ 
## جغرافیہ
پرم کرائی **چڑھدے یورپی میدان** دے چڑھدے تے  گھبلے کوہ یورال دیاں لہندیاں ڈھلواناں اتے واقع اے ۔ اس دے رقبے دا 99.8% براعظمیورپ تے صرف    0.2% حصہ براعظم ایشیا چ واقع اے ۔ 

*کرائی دی اتلے توں لہندے لمبائی 645 کلومیٹر اے ۔
*کرائی دی چڑھدےاوں لہندے لمبائی 417.5 کلومیٹر اے ۔

پرم کرائی دیاں سرحداں  اتلے چ  روسی لوک راج کومی نال ، اتلے لہندے چ کیروو اوبلاست ، لہندے دکھن چ ادمرتیا ، دکھن چ  باشکیرستان تے چڑھدے چ سوردلووسک اوبلاست نال  لگدیاں نیں  ۔

پرم کرائی دی سرحد دی کل لمبائی 2200 کلومیٹر اے ، کرائی چ سبتوں اچی تھاں  **تولیمسکی کامن** ناں دی پہاڑی اے جسدی اچائی 1،496 میٹر اے  ۔ 

## تریخ
## دریا
پرم کرائی دے دریا ، دریائے وولگا دے سبتوں ودے معاون دریا  دریائے کاما دے دریائی طاس نال تعلق رکھدے نیں ۔ پرم کرائی چ  29 ہزار توں ودھ دریا نیں ۔ اینہاں سارے دریاواں دی کل لمبائی 90،000 کلومیٹر توں ودھ اے ۔ 

صرف دو دریاواں  دریائے کاما (1805 کلومیٹر) تے دریائے چوسووایا (592 کلومیٹر) دی لمبائی 500 کلومیٹر توں ودھ اے ۔

*دریائے سیلوا -- 493 کلومیٹر
*دریائے کولما -- 460 کلومیٹر
*دریائے وشیرا -- 415 کلومیٹر
*دریائے یایوا -- 403 کلومیٹر
*دریائے کوسوا -- 283 کلومیٹر
*دریائے ویسلیانا -- 266 کلومیٹر 
*دریائے کوسا -- 267 کلومیٹر
*دریائے اینوا -- 257 کلومیٹر
*دریائے اوبوا -- 247 کلومیٹر
پرم کرائی چ باقی نکے دریا نیں جنہاں چوں کئیاں دی تریخی اہمیت اے جداں  *دریائے ییگوشیخا*' جس دے دھانے  اتے پرم شہر دی نیونہہ رکھی گئی سی ۔

## موسم

پرم کرائی دا موسم براعظمی اے ۔ سردیاں لمبیاں تے برفباری آلیاں نیں ، جنوری دا اوسط درجہ حرارت منفی 18 ڈگری سینٹی گڑیڈ  کرائی دے اتلے چڑھدے حصے چ تے منفی 15 تھلویں لہندے حصے چ ہندا اے  ۔  تے گھٹ توں گھٹ درجہ حرارت  اتلے علاقے چ منفی 53 ڈگڑی سینٹی گڑیڈ تک ڈگ  جاندا اے ۔ 

## معدنیات
پرم کرائی چ  معدنی تیل ، گیس سونے ، ہیرےآں ، کرومائیٹ ، چونا پتھر وغیرہ دے ذخائر نیں ۔ 

اس علاقے چ تیل 1929ء چ دریافت ہویا  تے  ہن  ایتھے تیل تے گیس دے 180 توں ودھ فیلڈ نیں  ۔

## جانور پودے

پرم کرائی دا تقریبا 70 فیصد علاقہ  جنگلات  نال ڈھکیا ہویا اے  ۔ کرائی چ ددھ دین آلے جانواراں (ممالیا) دیاں 62 قسماں ، پرندےآں دیاں 270 توں ودھ قسماں ، مچھیاں دیاں 39 قسماں پائیاں جاندیاں نیں ۔
## معیشت
## انتظامی ونڈ
انتظامی طور اتے پرم کرائی 33 ضلعےآں ، 14 شہراں تے اک  *محدود انتظآمی علاقائی فارمیشن*' چ ونڈی ہوئی ا ے۔ 

## پرم کرائی دے ضلعآں دی 2007ء موجب آبادی

http://dmr.perm.ru/?/katalog.dirx2x79x143.205*xls

## نسلی گروہ
 

سن 2010ء دی مردم شماری موجب کرائی دی کل آبادی 26,35,849 اے

جنہاں چ: روسی (85.2%), کومی پرمیاک (5.67%), تاتاری (4.85%), باشکیر (1,45%), یوکرینی (0,91%), ادمرت (0,91%), بیلاروسی (0,45%), جرمن (0,4%) نیں.  
پرم کرائی چ تقریبا 40،740 باشکیر وسدے نیں  جہڑے  باشکیراں دے کائینا قیبلے نال تعلق رکھدے نیں ۔ تاتاری  پرم کرائی دے تقریبا سارے علاقےآں چ وسدے نیں ۔

پرم کرائی دی 

 *شرح پیدائیش: 12.05 فی 1000
*شرح موت: 15.70 فی 1000
*ہجرت: -1.0 فی 1000
*این جی آر: -0.37% سالانہ
*پی جی آر: -0.48% سالانہ 

اے ۔

## اہم تھانواں

پرم کرائی چ کئی عجائب گھر نیں :

*پرم سٹیٹ آرٹ گیلری
*پرم مقامی تریح دا عجائب گھر
*موتوویلیخا پلانٹس عجائب گھر
*آرکیٹیکچر - ایتھونوگرافک عجائب گھر **خوخلووکا** تے دوجے ۔
پرم کرائی چ کئی تھیٹر نیں جنہاں چ **پرم اوپیرا تے بیلے تھیٹر** ، پرم اکیڈمک تھیٹر ، پتلی تھیٹر (پپٹ) وغیرہ شامل نیں ۔ 
## ہور ویکھو
* روس دے اوبلاست
* روس دے خودمختار اوکروگ
* روس دے لوک راج
* روس دیاں کرائیاں
* روس دیاں وفاقی اکائیاں دی فہرست
 

## باہرلے جوڑ

*پرم کرائی دی سرکاری ویب سائیٹ  
*پرم چیمبر آف کامرس اینڈ انڈسٹری 
*پرم سٹیٹ یونیورسٹی
*پرم کرائی چ سیاحتی تھانواں